[{"text_idx": "#000002", "text": "La traduk-administranto de Global Voices por Esperanto, Herman Dekeu\u0306nink, tradukis la novelon \u201cPerception de Delvaux\u201d al Esperanto (\u201cPercepto de Delvaux\u201d) de au\u0306toro Jean Jauniaux, kiu estas la prezidanto de PEN-Club Belgique, la belga franclingva centro de Internacia Klubo PEN. La novelo estis eldonita originale dulingve, en la franca kaj en la nederlanda."}, {"text_idx": "#000003", "text": "La fikciaj\u0302o unue estis publikigita en 2018 kaj rakontas neatenditan eventon kiu okazis en la Muzeo Delvaux dum vizito al Sint Idesbald (Belgio) fare de grupo de japanaj turistoj. La Esperanta traduko fare de Dekeu\u0306nink estis eldonita de Japana Esperanta Librokooperativo."}, {"text_idx": "#000004", "text": "Legu pli pri la anonco de la traduko tie c\u0302i (en la franca)."}, {"text_idx": "#000007", "text": "C\u0302i tiu gastartikolo, origine publikigita en la retejo Langoly kaj verkita de Kelsey Wetherbee, estas republikigita en Global Voices kiel parto de interkonsento pri kundivido de enhavo."}, {"text_idx": "#000008", "text": "Sabaton, la 13-an de majo, homoj tutmonde spektos la finalon de Eu\u0306rovido-Kantkonkurso. Komencig\u0302inte kiel malgranda kantkonkurso inter kelkaj landoj, Eu\u0306rovido ig\u0302is c\u0302efa internacia spektaklo, kiu lanc\u0302as s\u0302lagrojn kaj igas la partoprenantojn internaciaj steluloj."}, {"text_idx": "#000009", "text": "Temas pri bone oleita mas\u0302ino \u2013 kiel g\u0302i devas esti por kunordigi tian amasan eventon. La reguloj estas precizaj, de kiom da homoj povas prezenti sur la scenejo g\u0302is la maksimuma kantolongeco, kaj konkurantoj devas strikte sekvi ilin. Sed la reguloj pri kiuj lingvoj uzeblas s\u0302ajne neniam estis tre konstantaj. Tra la jaroj, ili s\u0302ang\u0302ig\u0302is, ree s\u0302ang\u0302ig\u0302is kaj denove s\u0302ang\u0302ig\u0302is."}, {"text_idx": "#000010", "text": "Estas dau\u0306ra debato pri tio, en kiu lingvo konkurantoj kantu. La angla lingvo, iam uzata en la konkurso nur de Britio kaj Irlando, superregas la scenejon. Artistoj rezignas pri kantado en oficiala lingvo de sia lando kontrau\u0306 pli vaste komprenata lingvo por akiri popularecon c\u0302e jug\u0302istoj kaj admirantoj, sed c\u0302u tio estas sukcesa strategio?"}, {"text_idx": "#000011", "text": "Lau\u0306 la Eu\u0306rovido-retejo, \u201cEu\u0306rovido-Kantkonkurso komencig\u0302is kiel teknika eksperimento en televida dissendado: la viva, samtempa, transnacia elsendo\u201d. La unua Eu\u0306rovido-Kantkonkurso okazis en 1956, kun sep konkurantaj landoj: Nederlando, Svisio, Belgio, Germanio, Francio, Luksemburgio kaj Italio."}, {"text_idx": "#000012", "text": "C\u0302iu lando sendis du kantojn kaj Svisio estis elektita kiel gajnanto de la unua konkurso. Nur en la konkurso de 1958 oni decidis ke la gajnanta lando gastigos la eventon venontjare \u2014 tradicio kiu dau\u0306ras g\u0302is hodiau\u0306 lau\u0306eble."}, {"text_idx": "#000015", "text": "En la komenco, ekzistis neniu regulo pri la lingvo en kiu la landoj povas kanti kaj g\u0302is 1965 c\u0302iu lando uzis sian nacian lingvon. Svedio estis la unua lando kiu rompis la normon en tiu jaro partoprenante per kanto en la angla. En la venonta jaro, la organizantoj enkondukis la unuan lingvan regulon, lau\u0306 kiu lando partoprenanta en la konkurso devas uzi unu el siaj oficiale agnoskitaj lingvoj."}, {"text_idx": "#000016", "text": "La regulo estis abolita en 1973, sed poste restarigita en 1977. Tamen, Belgio kaj Germanio rajtis kanti en la angla en tiu jaro, c\u0302ar ili jam estis elektintaj siajn kantojn antau\u0306 la anonco pri la s\u0302ang\u0302o de la regulo."}, {"text_idx": "#000018", "text": "Restas la demando, c\u0302u kanti en la angla povas doni pli bonan s\u0302ancon gajni la konkurson. La klara respondo g\u0302is nun estis jes, se oni konsideras la fakton ke 34 gajnintaj kantoj (au\u0306 46,6 elcentoj) estis en la angla. Ec\u0302 se oni forigas la sep gajnojn de Irlando kaj la kvin gajnojn de Britio (la du partoprenantaj landoj kiuj havas la anglan kiel oficialan lingvon), restas ankorau\u0306 22 fojoj kiam lando gajnis sen kanti en sia oficiala lingvo."}, {"text_idx": "#000019", "text": "Sube vi vidos bildon per kiu oni komparas la elcenton de kantoj senditaj de c\u0302iu lando en lingvo alia ol sia oficiala lingvo kun la nombro de fojoj kiam la lando gajnis."}, {"text_idx": "#000021", "text": "La mapo prezentas kelkajn interesajn modelojn. Ekzistas tendenco de okcidento al oriento. G\u0302enerale, okcidentaj landoj partoprenas per kantoj en siaj naciaj lingvoj pli ofte, dum landoj de centra kaj orienta Eu\u0306ropo havas preferon por neoficialaj lingvoj. Tamen, kiam oni komparas tion kun la nombro de gajnoj, s\u0302ajnas ke okcidenteu\u0306ropaj landoj havas g\u0302enerale pli da gajnoj el orienteu\u0306ropaj landoj, kio sugestas favoran korelacion por kantado en denaska lingvo."}, {"text_idx": "#000022", "text": "Kaj ec\u0302 se la forigo de la lingva regulo en 1999 kondukis al drasta kresko de la nombro de kantoj en la angla, la kresto de la tendenco povas esti tre baldau\u0306a. Ekde 2018, pligrandig\u0302is la nombro de kantoj en lingvoj aliaj ol la angla. En 2021, c\u0302iuj tri unuaj lokoj kantis en oficiala lingvo de sia lando, kio lastfoje okazis en 1995. La gajninto de 2022, Ukrainio, dau\u0306rigis la tendencon kantante en sia oficiala lingvo, la ukraina."}, {"text_idx": "#000023", "text": "Kvankam fres\u0302dataj gajnintoj kantis en oficiala lingvo de sia lando, tio ne estas tiom ordinara afero. La grafikaj\u0302o montras la dek plej fres\u0302datajn gajnintojn kiuj kantis en oficiala lingvo de sia lando. La plej fres\u0302data estis Ukrainio en 2022 kaj la malplej fres\u0302data el tiuj dek estis Irlando en 1992, do jen diferenco de 30 jaroj."}, {"text_idx": "#000024", "text": "Kvankam oni permesis de multaj jaroj kanti en lingvo kiu ne estas oficiala en sia lando kaj kvankam tio ig\u0302is normo, ankorau\u0306 ekzistas homoj kiuj ne kontentas pri tiu decido. En 2008, la franca konkurinto, Se\u0301bastien Tellier, kantis la kanton \u201cDivine\u201d en la angla. Tio naskis disputojn inter tiuj kiuj havas la taskon protekti la francan lingvon."}, {"text_idx": "#000025", "text": "Alain Joyandet, s\u0302tata sekretario pri kunlaborado kaj frankofonio, diris: \u201cKiam iu ricevas la honoron esti elektita por reprezenti Francion, tiu kantas en la franca\u201d. Franca politikisto Franc\u0327ois-Michel Gonnot ankau\u0306 lanc\u0302is plendon al la kanalo France-3 (kiu elsendas Eu\u0306rovidon), dirante ke \u201cla defendo de la franca lingvo estas parto de la respondeco de tiu kanalo\u201d kaj petante ke Tellier kantu sian Eu\u0306rovidan kanton en la franca."}, {"text_idx": "#000026", "text": "Pli fres\u0302date, hispana konkurinto Ruth Lorenzo estis kritikita de la Reg\u0302a Akademio Hispana (Real Academia Espan\u0303ola, la registara ento kiu reguligas la hispanan lingvon), pro sia elekto kanti \u201cDancing in the Rain\u201d plejparte en la angla. Ruth respondis: \u201cLa angla estas realaj\u0302o en Hispanio kaj mi volis speguli tion en mia kanto\u201d. S\u0302i dau\u0306rigis klarigante ke nur la korusa parto estos kantata en la angla."}, {"text_idx": "#000027", "text": "Alia interesa tendenco estas la inkluzivo de aliaj tipoj de lingvoj en kantojn, ekzemple fikciaj lingvoj kaj signolingvoj. Belgio estis la unua lando kiu konkuris per kanto en fikcia lingvo en 2003. Urban Trad, la belga konkurinto, gajnis la duan lokon per sia kanto, \u201cSanomi\u201d. Belgio konkursis denove per kanto en fikcia lingvo en 2008, sed kun multe mapli da sukceso. Nederlando ankau\u0306 kantis en miksaj\u0302o de angla kaj fikcia lingvo en 2006, ankau\u0306 kun malmulte da sukceso."}, {"text_idx": "#000028", "text": "Ekzistis ankau\u0306 multaj uzoj de signolingvo. Kvin landoj inkluzivis signolingvon en siajn kantojn. Tamen, la reguloj postulas ke c\u0302iu kanto devas havi voc\u0302an muzikon kaj ne povas esti nur instrumenta, do kanto nur en signolingvo ne estas teknike permesata. Malgrau\u0306 tio, tiuj tendencoj montras la inkludon kaj la kreskantan popularecon de diversaj lingvoj."}, {"text_idx": "#000030", "text": "La c\u0302i-jara konkurso rapide alproksimig\u0302as. C\u0302ar landoj devas antau\u0306e elekti sian kanton, ni jam scias, kiuj estos la c\u0302i-jaraj lingvoj. El la 37 landoj, 28 konkuros kun kanto tute en la angla au\u0306 inkluzivos anglajn versojn iagrade. Kvankam tio estas rompo de la tendenco de la pasintaj kelkaj jaroj inkluzivi pli da oficialaj lingvoj kaj malpli da angla lingvo, tio povus esti pro la fakto ke la angla estas la lingvo de la c\u0302i-jara gastiganta lando, Britio."}, {"text_idx": "#000031", "text": "Dum c\u0302i-jare ni vidos preskau\u0306 c\u0302ioman dominadon de la angla lingvo en Eu\u0306rovido-Kantkonkurso, kerne la spektaklo temas pri kunigi homojn por komuna sperto. Malgrau\u0306 sia pasintjara gajno, Ukrainio ne gastigos la eventon pro sekurecaj zorgoj rilataj al la dau\u0306ranta invado de Rusio. Anstatau\u0306e, ili partneris kun Britio, kiu gajnis la duan lokon, kaj la spektaklo okazos en Liverpool. La c\u0302i-jara slogano estas \u201cUnited By Music\u201d, por montri la partnerecon inter Britio kaj Ukrainio kaj ankau\u0306 la potencon de muziko por kunigi homojn. La duonfinaloj estos elsendataj mardon, la 9-an de majo, kaj j\u0302au\u0306don, la 11-an de majo. La finalistoj konkuros sabaton, la 13-an de majo."}, {"text_idx": "#000032", "text": "Trovu ludliston kun la c\u0302i-jaraj Eu\u0306rovido-kantoj c\u0302i tie kaj rigardu en Global Voices Spotify por pliaj ludlistoj lingve diversaj."}, {"text_idx": "#000035", "text": "La 16-an de marto, la moldava parlamento aprobis je dua legado leg\u0302projekton proponitan de la partio Ago kaj Solidareco (PAS) por s\u0302ang\u0302i la nomon de la s\u0302tata lingvo en la konstitucio kaj en c\u0302iuj aliaj leg\u0302oj, de \u201cmoldava\u201d al \u201crumana\u201d, anoncas NewsMaker. La iniciato celas lau\u0306igi la leg\u0302aron al la decido de la Konstitucia Kortumo farita en 2013, kiu diras ke la Deklaracio de Sendependig\u0302o de Moldavio \u2014 kiu mencias la rumanan lingvon \u2014 superas la konstitucian tekston, inkluzive rilate la nomon de la s\u0302tata lingvo."}, {"text_idx": "#000038", "text": "La leg\u0302propono estis aprobita de 58 deputitoj. Membroj de la partio PAS festis la rezulton kriante \u201cBrave\u201d. \u201cGratulojn. Tiu c\u0302i voc\u0302donado estas iom malfrua\u201d, diris Igor Grosu, proparolanto de la parlamento."}, {"text_idx": "#000039", "text": "Tamen, la komunistaj kaj socialistaj partioj kontrau\u0306is la leg\u0302proponon. Deputitoj c\u0302eestis la sesion kun afis\u0302oj kiaj \u201cLa Konstitucio de Moldavio: Moldavio, moldavoj, moldava\u201d kaj \u201cLa popolo estas suverena. PAS estas tirano\u201d. La partioj ec\u0302 proponis forigi la leg\u0302proponon de la agendo, sed ilia propono ne ricevis la necesan nombron de voc\u0302oj."}, {"text_idx": "#000042", "text": "Tiu c\u0302i estas fragmento de la originala teksto verkita de Esther Mamani kaj publikigita en la cifereca revuo Muy Waso."}, {"text_idx": "#000047", "text": "Atingante la komunumon, Germinda salutas la tieajn estrojn kaj profitas por kontroli iliajn laborplanojn, dum la brula sezono alvenas."}, {"text_idx": "#000050", "text": "Tiu \u201cadministra\u201d kapablo venas de s\u0302ia unua laboro, kiam s\u0302i ankorau\u0306 estis adoleskanto. Tiam s\u0302i estis dedic\u0302ig\u0302anta al la pago de servoj kaj al la kontrolo de dungitaro en loka bieno."}, {"text_idx": "#000052", "text": "Du jarojn post tiu familia decido, Germinda ne nur laboris kaj prizorgis siajn filojn, sed s\u0302i ankau\u0306 iris al la vespera lernejo por fini sian mezlernejan gradon."}, {"text_idx": "#000054", "text": "\u201cKiam s\u0302i havis ok jarojn, miaj geavoj vendis s\u0302in al ric\u0302a familio por ke s\u0302i helpu en la domo kaj s\u0302i neniam revenis al la lernejo\u201d, rakontas Germinda pri sia patrino."}, {"text_idx": "#000058", "text": "La homoj log\u0302antaj en la areoj klarigas ke la incendioj servas por purigi la kultivareojn de malgrandaj, mezaj kaj grandaj produktistoj de sojo, maizo kaj fazeoloj."}, {"text_idx": "#000061", "text": "La incendioj ekster kontrolo okazantaj pro la agroindustrio, kiu disvastig\u0302as inkluzive g\u0302is fiskaj teroj kaj protektitaj areoj, endag\u0302erigas la sekurecon de pli malgrandaj komunumoj."}, {"text_idx": "#000063", "text": "Arlena Algaran\u0303az, la plej bona amikino de Germinda Casupa\u0301, memoras kun kolero pri la multaj horoj kiujn ili pasigis en oficejoj de la Au\u0306toritato pri Imposto kaj Kontrolo de Arbaroj kaj Tero. Ili provis klarigi al la oficistoj ke la incendioj ne estas okazigitaj de la komunumoj."}, {"text_idx": "#000064", "text": "Pri Germinda, Arlena memoras ke \u201cs\u0302i estis unu el la plej aktivaj partoprenantoj en la atelieroj pri virina enpovigo kiujn ni faris kune kun la Advokato de la Popolo kaj la Plataformo pri Inkluziva Familia Prizorgo\u201d."}, {"text_idx": "#000066", "text": "Li ne konsentis ke Germinda devus studi kaj labori samtempe. Kiam s\u0302i iris eksteren, li molestis kaj perfortis s\u0302in pretekste de \u201cj\u0302aluzo\u201d. Dum multaj jaroj li frapis kaj insultis s\u0302in."}, {"text_idx": "#000067", "text": "Antau\u0306 pli ol kvin jaroj, la spiralo de perforto rompig\u0302is. Li diris al s\u0302i ke s\u0302i \u201cs\u0302paru monon por ac\u0302eti sian skatolon (rilate al c\u0302erko)\u201d. Germinda komprenis la gravecon de la minaco."}, {"text_idx": "#000068", "text": "Tiel, la jaro 2015 ig\u0302is jaro de s\u0302ang\u0302oj por Germinda. S\u0302i disig\u0302is de sia perforta edzo, sed s\u0302i ankau\u0306 komencis sian karieron en la indig\u0302ena gvidado."}, {"text_idx": "#000071", "text": "Germinda kontrau\u0306 masklismo kaj masklisma perforto"}, {"text_idx": "#000072", "text": "La kritikoj kontrau\u0306 Germinda ne mankas. Plejparte, ili venas de viraj gvidantoj."}, {"text_idx": "#000073", "text": "Kiam s\u0302i eniras unu el la komunumoj kiujn s\u0302i vizitas kutime, unu el la gvidantoj de la komunumo diras ke ili ne agnoskas s\u0302in kiel au\u0306toritaton."}, {"text_idx": "#000075", "text": "\u201cKial virino devas iri ien ajn? Kiu elektis s\u0302in por tio?\u201d, plendas gvidanto."}, {"text_idx": "#000076", "text": "Kaj ne estis la c\u0302efoj kiuj elektis Germinda por partopreni en la jug\u0302ado de la Internacia Tribunalo pri Naturo (TIN) en C\u0302ilio en 2019 por denunci la bolivian s\u0302taton pro mortigo de la naturmedio. Tamen, s\u0302i estis elektita danke al la vasta subteno de siaj virinaj kolegoj."}, {"text_idx": "#000077", "text": "En 2018, s\u0302i kreis la Ligon de Komunumaj Defendantoj. Tiu c\u0302i organizaj\u0302o estas komunuma averta sistemo pri kazoj de perforto kontrau\u0306 la virinoj de la regiono."}, {"text_idx": "#000078", "text": "\u201cGerminda c\u0302iam estas atenta por helpi siajn kunulinojn. Se ni ekscias pri kazo de perforto, ni raportas g\u0302in\u201d, klarigas Elena Guasese, log\u0302anto de San\u0303onama."}, {"text_idx": "#000079", "text": "Tiu verdikto kiun la tribunalo donis en 2019 signifis venkon por Germinda, sed g\u0302i reprezentis nur la komencon de pli da taskoj kaj respondecoj."}, {"text_idx": "#000080", "text": "La etendig\u0302o de la agrikultura frontlinio kaj la fajro revenis al Chiquitania en 2020 kaj ankau\u0306 en 2021. Tiuj c\u0302i novaj incendioj postulas de Germinda pli da laboro por estingig\u0302i la flamojn kaj savi sian popolon. Tio signifas protekti la vivon de la arbaroj kaj de g\u0302iaj log\u0302antoj."}, {"text_idx": "#000081", "text": "Nuntempe, Germinda vizitas la komunumojn por vidi kiuj agadoj estas farataj por malpliigi la efikojn de la fajroj."}, {"text_idx": "#000082", "text": "La monitorado kiun Germinda faras, inter aliaj aferoj, temas pri g\u0302isdatigo de la nombro de familioj ekzistantaj en c\u0302iu komunumo, kontrolado de ilia aliro al trinkakvo au\u0306 au\u0306toj kiuj havas sufic\u0302an fuelon por eblaj evakuoj."}, {"text_idx": "#000083", "text": "\u201cNi devas movig\u0302i de zorgo al agado\u201d, diras Germinda antau\u0306 eniri taksion pere de kiu s\u0302i vizitos tri komunumojn en la c\u0302irkau\u0306aj\u0302o de San Ignacio de Velasco: San\u0303onama, Santa Anita kaj Espi\u0301ritu."}, {"text_idx": "#000086", "text": "Survoje al la komunumo de Espi\u0301ritu, Germinda parolas kun kelkaj fajrobrigadistoj kiuj laboras en la regiono. La incendioj reaktivig\u0302is en Candelaria, San Mati\u0301as kaj Robore\u0301."}, {"text_idx": "#000092", "text": "Sed la fajro kaj g\u0302ia dang\u0302era etendig\u0302o okupas la diskutojn."}, {"text_idx": "#000094", "text": "\u201cEstis tre bele esprimig\u0302i antau\u0306 la Internacia Tribunalo pri Naturo\u201d, \u2014 memoras Germinda rideteme \u2014 \u201csed c\u0302i tie en la arbaro ne ekzistas verdikto kiu estingu la fajron\u201d."}, {"text_idx": "#000097", "text": "Ni parolis kun la cifereca lingva aktivisto Franca Umasoye Igwe, ununome Umasoye. De nig\u0302eria deveno, Umasoye interesig\u0302as pri la intersekcoj de teknologio, socimedioj kaj la konservado de la lingvo Ekpeye [elp. ekpeje]. La ekpejoj [eo] estas subgrupo de la Igboj [eo] kiuj log\u0302as en la regionoj de Ahoada en River State [eo], Nig\u0302erio. Umasoye kunigas siajn pasiojn en la organizaj\u0302o kiujn s\u0302i fondis, la NRO [eo] Lingva Iniciato Parolu Ekpeje Flue (Speak Ekpeye Fluently Language Initiative). La retejo klarigas ke Umasoye realigas sian kredon lau\u0306 kiu lingva dau\u0306ripovo devus esti engag\u0302a kaj amuza \u2014 la interfaco estas au\u0306daca, bunta kaj alloga, inkluzivante rimedojn kiel senpagajn lingvajn librojn, kursojn kaj vortaron. En junio, Umasoye kaj s\u0302ia teamo ankau\u0306 kreis premiitan projekton nomitan \u201cproject Afrilingo\u201d c\u0302e la Kodummaratono Monda Pintkunveno pri la Informa Socio, kiu gastigis la eventon en partnerig\u0302o kadre de la Internacia Jardeko de Indig\u0302enaj Lingvoj [de Unesko]. La projekto inkluzivas la kreadon de ludoaplikaj\u0302o por lerni pri indig\u0302enaj lingvoj kaj kulturoj. Ekkonu pli pri la engag\u0302ig\u0302o de Umasoye rilate al la disvastigo de la ekpeja lingvo per ciferecaj medioj en nia intervjuo kun s\u0302i."}, {"text_idx": "#000101", "text": "RV: Kia estas la nuna stato de via lingvo rete kaj eksterrete?"}, {"text_idx": "#000102", "text": "Umasoye: The Ekpeye language is gradually gaining presence in the online space through the work of the Speak Ekpeye Fluently Language Initiative. We look forward to having more accessible resources online in years to come. Offline, the language is spoken mainly by elders as the Gen-Zers and millennials seem uninterested. This challenge we aim to tackle through the use of digital tools."}, {"text_idx": "#000103", "text": "Umasoye: La ekpeja lingvo gajnas iom post iom spacon interrete per la laboro de la Lingva Iniciato Parolu Ekpeje Flue. Ni planas havi pli da alireblaj retaj rimedoj en la venontaj jaroj. Eksterrete, la lingvo estas parolata c\u0302efe de ag\u0302uloj, c\u0302ar junaj generacioj (generacioj \u201cZ\u201d kaj \u201cY\u201d) ne s\u0302ajnas interesig\u0302i pri g\u0302i. Ni intencas alfronti tiun defion per la uzado de ciferecaj iloj."}, {"text_idx": "#000105", "text": "Umasoye: My motivation for having Ekpeye in the digital space is to see that young Ekpeye youths embrace and learn their language in a relatable space. Hopefully this will reduce their language apathy."}, {"text_idx": "#000106", "text": "Umasoye: Mia motivig\u0302o por havi la ekpejan lingvon en la cifereca spaco estas vidi ke junaj ekpejoj adoptas kaj lernas sian lingvon en spaco al kiu ili povas rilatig\u0302i. Espereble tio malkreskigos ilian lingvan apation."}, {"text_idx": "#000111", "text": "Neniun tau\u0306gan dokumentadon de la ekpeja lingvo en la fres\u0302dataj tempoj.\nMankon de financado por la disvolvado de specialaj retaj apoj au\u0306 retaj medioj inter lernantoj kaj denaskaj parolantoj."}, {"text_idx": "#000113", "text": "Umasoye: Young people can be encouraged to learn their language by using a fun and interesting approach that appeals to them while educating them on the importance of language sustainability. A fun approach that can be used is music, the creation of language gaming apps as well as family influence."}, {"text_idx": "#000114", "text": "Umasoye: Junuloj povas esti kurag\u0302igitaj lerni sian lingvon uzante amuzan kaj interesan aliron kiu allogas ilin, samtempe edukante ilin pri la graveco de lingva dau\u0306ripovo [eo \u2013 pdf]. Uzebla amuza aliro povas esti muziko, la kreado de lingvaj ludaj apoj, same kiel familia influigo."}, {"text_idx": "#000117", "text": "Tiu artikolo estis unue publikigita en la bolivia reta revuo Muy Waso kaj estas republikigata en Global Voices kadre de partnerig\u0302o."}, {"text_idx": "#000120", "text": "Por la venontaj 30 jaroj antau\u0306videblas ec\u0302 pli grandaj efikoj. C\u0302efe koncerne sekecojn kaj inundojn, au\u0306 la kreskon de ekstremaj klimataj fenomenoj."}, {"text_idx": "#000128", "text": "Konektig\u0302o kaj teknologio fronte al la krizo"}, {"text_idx": "#000130", "text": "Dum la pluvaj sezonoj, tiu trajto kaj g\u0302ia neantau\u0306videbla trajektorio enkotigas multajn domojn kaj log\u0302antarojn de la regiono."}, {"text_idx": "#000132", "text": "Por alfronti tiujn riskojn, indig\u0302enaj popoloj komencis krei regionan partoprenan procezon inter Argentino, Bolivio kaj Paragvajo, en la komenco de la jarmilo. Ekde tiam, tiu procezo plifortig\u0302is kaj integris helpon de diversaj organizaj\u0302oj, ig\u0302ante sistemo de frua averto pere de ciferecaj komunikaj medioj. Estas uzataj grupoj de Vacapo (la plej uzata kaj la plej alirebla mesag\u0302ilo en la regiono), sed ankau\u0306 Telegramo, Tvitero kaj Fejsbuko."}, {"text_idx": "#000133", "text": "La Sistemo de Frua Averto, ankau\u0306 nomata SAT (mallongigo de \u201cSistema de Alerta Temprana\u201c), estas strebo kiu bazig\u0302as sur la kunlaboro de apartaj sektoroj kiel teknikistoj kaj log\u0302antoj, sed g\u0302ia administrado estas farita de la lokaj komunumoj. Lau\u0306 la Tutmonda Komisiono pri Adaptado, per averto antau\u0306a je 24 horoj kaze de s\u0302tormoj en la c\u0302irkau\u0306aj\u0302o, la damag\u0302o povas malaltig\u0302i je 30%."}, {"text_idx": "#000134", "text": "Marko Carraso, de la Fondaj\u0302o Avina, organizo kiu apogas tiun strebon, diras ke \u201ctemas pri granda kunlabora procezo, en kiu kreig\u0302as agoj kiuj rilatas al adaptado, konfliktsolvado, krizo-administrado kaj konstanta kreado de klimatdatumoj\u201d."}, {"text_idx": "#000136", "text": "Tiamaniere, ili povas krei retojn de frua averto en kazoj de urg\u0302eco, programojn de naturmedia komunikado, informado pri klimato kaj vendado de produktoj."}, {"text_idx": "#000138", "text": "Leo Puglisi intervjuis la opozician estron Anthony Albanese dum la balota kampanjo de 2022. Ekrankopio de video de 6 News en Jutubo"}, {"text_idx": "#000139", "text": "Leonardo Puglisi estas natura forto. La 14-jarag\u0302a knabo gvidas junan skipon de raportistoj de Au\u0306stralio kaj ankau\u0306 de eksterlande por 6 News, nova novaj\u0302retejo. G\u0302i prezentig\u0302as kiel reta alternativo al la c\u0302efa amaskomunikilaro, dum g\u0302i ankau\u0306 ofertas similajn servojn kiel g\u0302isdatajn novaj\u0302ojn, longajn intervjuojn, kernan politikan programon, SpinCheck, enketajn raportojn kaj faktokontroladon."}, {"text_idx": "#000140", "text": "6 News komencig\u0302is en 2019 kiel \u201cHMV\u201d, kovrante lokajn novaj\u0302ojn en Hawthorn, suburbo de Melbourne, en Jutubo. Ekde tiam, g\u0302i vastigis sian areon por fokusig\u0302i pri internaciaj kaj naciaj novaj\u0302oj."}, {"text_idx": "#000141", "text": "Aldone al Jutubo kaj al sia retpag\u0302o, 6 News uzas plurajn platformojn, inkluzive de TikTok, Tvitero kaj Fejsbuko, por disvastigi kaj privarbi sian enhavon."}, {"text_idx": "#000142", "text": "Ilia konto Patreon havas 242 patronojn, dum ilia kanalo en Jutubo havas preskau\u0306 unu milionon da spektoj kaj 14 000 abonantojn g\u0302is nun. Fres\u0302date ili publikigis konversacion kun la c\u0302efministro Anthony Norman Albanese, kiu arigis pli ol 20 000 spektojn. Lia persona konto en Tvitero havas preskau\u0306 35 000 sekvantojn, kaj 6 News povas fieri pri 20 000."}, {"text_idx": "#000143", "text": "La video de c\u0302efraportisto Connor Alforque \u201cLibervole asistita morto: c\u0302u tio estas etika?\u201d provizas per ekzemplo pri iliaj specialaj raportoj:"}, {"text_idx": "#000144", "text": "6 News estas prezentita en kolekto de televidaj kaj radiaj intervjuoj de la c\u0302efa amaskomunikilaro, same kiel en novaj\u0302artikoloj. Ekzemple, la j\u0302urnalo The Age raportis pri novaj\u0302o antau\u0306 du jaroj:"}, {"text_idx": "#000145", "text": "A 12-year-old schoolboy has been dubbed possibly Melbourne\u2019s youngest journalist after his \u201cscoop\u201d about the demolition of a 19th-century school bell tower. Year seven student Leonardo Puglisi was on the scene at 6pm on Wednesday to report the removal of the much-loved, 135-year-old school symbol at Hawthorn West Primary School, in the city's inner east."}, {"text_idx": "#000146", "text": "12-jarag\u0302a lernejano estas konsiderata vers\u0302ajne la plej juna j\u0302urnalisto de Melbourne, post kiam li publikigis \u201cekskluzivan novaj\u0302on\u201d pri la disfaligo de 19-jarcenta lerneja sonorilturo. Lernejano Leonardo Puglisi estis surloke je la 6-a vespere merkrede por raporti pri la forigo de la multe amata 135-jarag\u0302a lerneja simbolo c\u0302e la bazlernejo Hawthorn West, en la urbo Melbourne."}, {"text_idx": "#000147", "text": "Kiel parto de sia raportado pri la au\u0306straliaj incendioj de januaro 2020, Leo raportis el la c\u0302efurbo, Kanbero. La raportado inkluzivis lian familianon, Sebastian."}, {"text_idx": "#000148", "text": "Intervjuo kun 16-jarag\u0302a subtenanto de Trump estas plia originala kaj potenca video."}, {"text_idx": "#000149", "text": "Leo kaj 6 News evidente havas multajn admirantojn, inkluzive de profesiaj plenkreskaj j\u0302urnalistoj:"}, {"text_idx": "#000150", "text": "Mate, I\u2019m just seeing your broadcasts now and they are bloody fantastic! I tried doing what you\u2019ve done when I was young and got nowhere near your professionalism. You\u2019re amazing. Well done. Can\u2019t wait to see what you do next! @6NewsAU"}, {"text_idx": "#000152", "text": "Kara, mi j\u0302us spektas viajn elsendojn nun kaj ili estas terure mirindaj! Kiam mi estis infano mi provis fari kion vi faris, sed mi tute ne atingis profesiecon kiel la via. Vi estas nekredebla. Gratulon. Mi senpacience atendas vidi kion vi faros poste!"}, {"text_idx": "#000153", "text": "Tamen, li ankau\u0306 ricevas abundan retan kritikadon. Kelkaj estas klare misinformitaj, kaj kelkaj kontrau\u0306antoj ne komprenas ke li estas multe sub la voc\u0302donrajta ag\u0302o. Oni multe primokas lian ag\u0302on en sociaj retoj:"}, {"text_idx": "#000154", "text": "it\u2019s school holidays my guy"}, {"text_idx": "#000159", "text": "hi all, pls report @katherinedeves_ \u2013 this is getting out of hand"}, {"text_idx": "#000163", "text": "Tiu konto en Tvitero estas nomata lau\u0306 la nesukcesa kandidato de la Liberala Partio kiu kandidatig\u0302is en la au\u0306straliaj balotoj de majo 2022, Katherine Deves. S\u0302i estis forte subtenita de la tiama c\u0302efministro Scott Morrison kaj estis alte polemika pro komentoj kiujn s\u0302i faris kaj kiujn multaj priskribis kiel transfobiajn. S\u0302i intertempe fermis sian konton en Tvitero post publikigo de postbalota pepo pri transgenraj homoj."}, {"text_idx": "#000164", "text": "Kiel montras jena renkonto, Leo ne timas embarasojn en sociaj retoj. La suba inters\u0302ang\u0302o kun parlamentano de s\u0302tato Viktoria estas tipa ekzemplo:"}, {"text_idx": "#000165", "text": "Tim Smith appears to have just threatened me with defamation because I quoted him in a tweet"}, {"text_idx": "#000166", "text": "Again, I\u2019m asking for a full withdrawal "}, {"text_idx": "#000167", "text": "Tim Smith s\u0302ajne j\u0302us minacis min pro kalumnio c\u0302ar mi citis lin en pepo. Denove, mi petas plenan retiron."}, {"text_idx": "#000168", "text": "Leo intervjuis multajn el la granduloj de la au\u0306stralia politiko, inkluzive de la iama c\u0302efministro Scott Morrison kaj opozicia estro, nuna c\u0302efministro, Anthony Albanese."}, {"text_idx": "#000169", "text": "La prezidento de Ukrainio Volodimir Zelenskij trovig\u0302as nun je la pinto de lia listo de intervjuindaj homoj. Kun la energia aliro de Leo, vers\u0302ajne ne pasos multe da tempo g\u0302is oni vidos ilin konversacii."}, {"text_idx": "#000170", "text": "Global Voices parolis kun Leo pri liaj g\u0302isnunaj spertoj kaj esperoj por la estonto la 23-an de junio 2022:"}, {"text_idx": "#000174", "text": "C\u0302i tiu artikolo estis originale publikigita de Meta.mk. Redaktita versio estas publikigita c\u0302i tie kadre de interkonsento pri kundivido de enhavo inter Global Voices kaj Metamorphosis Foundation."}, {"text_idx": "#000175", "text": "La 17-an de marto, la junaj montenegraj kantistoj Milica Radan kaj Komnen Vukovic\u0301, kune kun la muzikgrupo D-mol, lanc\u0302is videaj\u0302on por sia kontrau\u0306milita kanto \u201cVratite nam snove\u201d (\u201cRedonu niajn revojn\u201d), dedic\u0302ita al la infanoj de Ukrainio."}, {"text_idx": "#000176", "text": "La kanto estas mesag\u0302o kiu postulas c\u0302esigon de la milito komencig\u0302inta la 24-an de februaro, kiam Rusio invadis Ukrainion, kaj g\u0302i esprimas empation por la suferantaj infanoj. La filmeto ankau\u0306 havigas subtekston en la angla."}, {"text_idx": "#000179", "text": "La videaj\u0302o estis publikigita de la gazetara kompanio Vijesti, eldonisto de samnoma gazeto, TV-kanalo kaj retejo, kiuj trovig\u0302as inter la plej influaj komunikiloj en Montenegro."}, {"text_idx": "#000181", "text": "En intervjuo por , Kadic\u0301 Bojanic\u0301 diris ke la bildoj de la milito en Ukrainio \u2014 infanoj senigitaj de siaj amatoj, detruitaj domoj, vicoj de rifug\u0302intoj, la sufero, la malsekureco \u2014 vekis en s\u0302i la plej profundan malg\u0302ojon, sed ankau\u0306 inspiris la deziron fari ion, ec\u0302 etan, kio kurag\u0302igus interkomprenig\u0302on de c\u0302iuj homoj bonvolaj kaj spronus ilin agadi."}, {"text_idx": "#000183", "text": "Sa druge strane \u2013 u samom korijenu nastanka medija u kojima radim je anti-ratni aktivizam \u2013 od Monitora, preko novine, televizije, portala Vijesti i Centra za istraz\u030civac\u030cko novinarstvo \u2013 osnivac\u030ci su uvijek dizali glas protiv nepravde i agresije moc\u0301nih. Sve to je uticalo da pjesmu napis\u030cem, skoro pa u jednom dahu, dok sam sa koleginicama i kolegama pripremala akciju pomoc\u0301i djeci Ukrajine..."}, {"text_idx": "#000184", "text": "Bildoj de sufero revenigis al mi la subpremitajn memorojn de tio pro kio c\u0302iuj log\u0302antoj de la areo de eksa Jugoslavio suferis dum la jaroj 1990, kiam mia propra infaneco trankvila kaj fabela c\u0302esis pro militaj hororoj."}, {"text_idx": "#000185", "text": "Aliflanke, la komunikilaro por kiu mi laboras havas kontrau\u0306militan aktivadon c\u0302e sia bazo, ekde la semajna Monitoro, g\u0302is la j\u0302urnalo, televidkanalo, la retejo Vijesti kaj la Centro por Esplorj\u0302urnalismo. Iliaj fondintoj c\u0302iam plendis kontrau\u0306 maljusteco kaj la agreso de la potenculoj. C\u0302io c\u0302i influis min verki la kanton en preskau\u0306 unu spiro, dum mi estis preparanta humanitaran agadon por helpi la infanojn de Ukrainio kune kun miaj kolegoj..."}, {"text_idx": "#000186", "text": "La kanto \u201cVratite nam snove\u201d estis unue kantita en la internacia festivalo de infanaj kantoj \u201cZlatna Pahulja\u201d (\u201cOra neg\u0302floko\u201d) en Roz\u030caje."}, {"text_idx": "#000187", "text": "La festivalo havas 28-jaran tradicion, kaj en tiu c\u0302i jaro g\u0302i okazis la 4-an kaj la 5-an de marto, konsistinte je du vesperoj, la unua por enlandaj artistoj kaj la dua por internaciaj artistoj, inkluzive de infanoj de najbaraj landoj."}, {"text_idx": "#000188", "text": "Vijesti uzas la kanton por antau\u0306enigi humanitarajn agadojn por helpi Ukrainion. La unua estis bonfara vespero en Podgorico la 10-an de marto, kiu kolektis 10 000 eu\u0306rojn en formo de donacoj."}, {"text_idx": "#000189", "text": "Je peto de log\u0302antoj, simila ago estis organizita de lokaj organizoj de la civila socio en Bijelo Polje la 23-an de marto, kiel maniero helpi ukrainajn rifug\u0302intojn gastigatajn en la urbo ekde la rusia invado. Loka hotelo nun gastigas 36 membrojn de 14 familioj, kiuj dankis lokajn civitanojn kaj kompaniojn pro la iniciato."}, {"text_idx": "#000190", "text": "Por pli da informoj pri tiu c\u0302i temo, vidu la specialan artikolserion Rusio invadas Ukrainion."}, {"text_idx": "#000195", "text": "C\u0302i-jare, la premion ricevis la verkistino Paulina Chiziane, ikono de la mozambika literaturo kaj ne nur. Kiel estas klarigite en noto de la j\u0302uria komisiono, la decido estis unuanima:"}, {"text_idx": "#000196", "text": "O ju\u0301ri decidiu por unanimidade atribuir o Pre\u0301mio a\u0300 escritora moc\u0327ambicana Paulina Chiziane, destacando a sua vasta produc\u0327a\u0303o e recec\u0327a\u0303o cri\u0301tica, bem como o reconhecimento acade\u0301mico e institucional da sua obra."}, {"text_idx": "#000197", "text": "O ju\u0301ri referiu tambe\u0301m a importa\u0302ncia que dedica nos seus livros aos problemas da mulher moc\u0327ambicana e africana. O ju\u0301ri sublinhou o seu trabalho recente de aproximac\u0327a\u0303o aos jovens, nomeadamente na construc\u0327a\u0303o de pontes entre a literatura e outras artes."}, {"text_idx": "#000198", "text": "Paulina Chiziane esta\u0301 traduzida em muitos pai\u0301ses, e e\u0301 hoje uma das vozes da ficc\u0327a\u0303o africana mais conhecidas internacionalmente, tendo ja\u0301 recebido va\u0301rios pre\u0301mios e condecorac\u0327o\u0303es."}, {"text_idx": "#000199", "text": "La j\u0302urio decidis unuanime aljug\u0302i la premion al la mozambika verkistino Paulina Chiziane, substrekante s\u0302ian vastan verkaron kaj kritikan ricevon, same kiel la akademian kaj institucian rekonon de s\u0302ia verkaro."}, {"text_idx": "#000200", "text": "La j\u0302urio ankau\u0306 parolis pri la graveco kiun s\u0302i dedic\u0302as en siaj libroj al la problemoj de la mozambika kaj afrika virino. La j\u0302urio emfazis s\u0302ian lastatempan laboron de alproksimig\u0302o al junuloj, nome en la konstruo de pontoj inter literaturo kaj aliaj artoj."}, {"text_idx": "#000201", "text": "Paulina Chiziane estas tradukata en multaj landoj kaj estas hodiau\u0306 unu el la voc\u0302oj de la afrika fikcio plej konataj internacie, ricevinte jam diversajn premiojn kaj ordenojn."}, {"text_idx": "#000202", "text": "Dum 33 jaroj, tio estas la tria fojo kiam la premio estas aljug\u0302ita al mozambika verkisto, post la distingoj de Jose\u0301 Craveirinha en 1991 kaj Mia Couto en 2013."}, {"text_idx": "#000203", "text": "Gratuloj venis de c\u0302ie, c\u0302efe de la devenlando de la verkistino. Per la prezidento de Mozambiko, Filipe Nyusi, venis noto de rekono."}, {"text_idx": "#000204", "text": "Hoje e\u0301 dia de festa para a Literatura Moc\u0327ambicana. A nossa compatriota Paulina Chiziane venceu o prestigiado Pre\u0301mio Camo\u0303es 2021. E\u0301 um merecido reconhecimento a\u0300 obra desta escritora que com grande mestria tem sabido retratar o pai\u0301s."}, {"text_idx": "#000205", "text": "Que este pre\u0301mio atribui\u0301do por unanimidade pelo ju\u0301ri nos inspire a todos no\u0301s em tudo o que fazemos a dar o nosso melhor, sobretudo as novas gerac\u0327o\u0303es de autores."}, {"text_idx": "#000206", "text": "Hodiau\u0306 estas festotago por la mozambika literaturo. Nia samlandanino Paulina Chiziane gajnis la prestig\u0302an Premion Camo\u0303es 2021. Estas meritita rekono de la verko de c\u0302i tiu verkistino, kiu kun granda majstreco sciis montri la landon."}, {"text_idx": "#000207", "text": "Tiu c\u0302i premio unuanime aljug\u0302ita de la j\u0302urio inspiru nin c\u0302iujn en c\u0302io kion ni faras por ke ni donu nian plej bonon, c\u0302efe inspiru la plej novajn generaciojn de verkistoj."}, {"text_idx": "#000208", "text": "De aliaj civitanoj venis similaj gratuloj, kiel en la kazo de la j\u0302urnalisto Rafael Machalela:"}, {"text_idx": "#000209", "text": "Muitos parabe\u0301ns Paulina Chiziane, um reconhecimento mais do que merecido.\nEstou feliz e orgulhosos de ti! ?"}, {"text_idx": "#000210", "text": "Multajn gratulojn al Paulina Chiziane, temas pri tre meritita rekono.\nMi estas felic\u0302a kaj fiera pri vi! ?"}, {"text_idx": "#000211", "text": "Tamen, unu el la detaloj kiuj altiris atenton estis la fakto ke la verkistino menciis ke la rekono kiun s\u0302i ricevis ne atingis la saman amplekson en s\u0302ia devenlando, Mozambiko:"}, {"text_idx": "#000212", "text": "\u201cA minha tristeza e\u0301 ser reconhecida fora e no meu pai\u0301s ser desprezada\u201d, afirmou Paulina Chiziane apo\u0301s o anu\u0301ncio do reconhecimento #Camo\u0303es /DmOsiBELme"}, {"text_idx": "#000214", "text": "\u201cMia malg\u0302ojo estas esti rekonata ekster mia lando, kaj en mia lando esti malestimata\u201d, diris Paulina Chiziane post la rekona anonco."}, {"text_idx": "#000221", "text": "S\u0302i publikigis sian unuan romanon, Balada de Amor ao Vento, post la sendependig\u0302o (1990), kiu ankau\u0306 estas la unua romano verkita de mozambika virino. Ventos do Apocalipse, finita en 1991, estis eldonita en Maputo en 1995 fare de la verkistino kaj estis publikigita fare de Caminho en 1999."}, {"text_idx": "#000223", "text": "Dum sia junag\u0302o, s\u0302i militis en la politika partio Frelimo \u2013 Fronto de Liberigo de Mozambiko, sed s\u0302i finfine malalig\u0302is pro malkonsento kun serio de pozicioj aprobitaj de la partio post la sendependig\u0302o, forlasante tiel la aktivan partian agadon kaj komencante dedic\u0302i sin ekskluzive al literaturo."}, {"text_idx": "#000227", "text": "Tiu c\u0302i artikolo verkita de Srijana Singh Thakuri estis publikigita en Nepali Times. Redaktita versio estas republikigata de Global Voices kiel parto de interkonsento pri kundivido de enhavo."}, {"text_idx": "#000230", "text": "Miaj gepatroj provis havi filon, esperantaj ke filo finfine venos. Mi estis jam sufic\u0302e ag\u0302a por rimarki la malg\u0302ojon kaj la zorgon en la okuloj de mia patrino c\u0302iam kiam s\u0302i malkovris ke s\u0302i gravedig\u0302is je plia knabino."}, {"text_idx": "#000234", "text": "Mi ne kulpigas mian patron. Fakte, mi kompatas lin. Viktimo de patriarkeco, li neniam sciis alian aferon. Socio konvinkis lin ke filinoj ne meritas la investon, ke c\u0302io kion ili faras estas edzinig\u0302i kaj iri al la domo de aliulo, ke familioj bezonas filojn por porti la nomon kaj heredi praulan posedaj\u0302on."}, {"text_idx": "#000235", "text": "Sed la ironio estas ke ni havis neniun teron por heredi. Ni havis nenion. Provante havi filon, mia familio plong\u0302is pli profunde en malric\u0302econ, s\u0302uldojn kaj deprimon."}, {"text_idx": "#000237", "text": "Finfine, la aferoj komencis plibonig\u0302i. Mi trapasis ekzamenon por eniri la lernejon Kopila Valley en Surkhet, kiu estas konata kiel la plej verda lernejo en Nepalo. La instruistoj eksciis pri mia historio kaj per hazarda bons\u0302anco mi ricevis unu el la tre malmultaj lokoj disponeblaj por mia ag\u0302ogrupo. En la intervjuo, mi klarigis ke per s\u0302anco al edukado, mi povus helpi mian patrinon prizorgi miajn tri fratinetojn kaj helpi eduki ilin ankau\u0306."}, {"text_idx": "#000239", "text": "Mi verkis poezion kaj partoprenis en konkursoj pri debatado. Mi prunteprenis librojn de la biblioteko. Mi studis g\u0302is malfrue en la nokto kaj faris c\u0302iujn taskojn por atingi la nivelon de miaj kolegoj. Mi kaptis c\u0302iun oportunon kiu aperis sur mia vojo."}, {"text_idx": "#000244", "text": "Mi sukcesis eniri pli grandajn teamojn kaj mi varbig\u0302is por turniroj. Klac\u0302oj ankau\u0306 sekvis. Najbaroj klac\u0302is pri mi, dirante ke mi revenas hejmen tro malfrue au\u0306 ke mi foriras tro frue. Mi estis nomata egoisma kaj oni diris ke mi havas la kapon en la nuboj. Tio malbonig\u0302is kiam mi ekhavis menstruon, homoj diris al mi kien mi povus iri kaj kien ne, kion mi povus fari kaj kion ne."}, {"text_idx": "#000247", "text": "Mi forskuis la kritikadon kaj tenis miajn okulojn malfermitaj al mia revo. Mi dau\u0306rigis mian edukadon kaj diplomig\u0302is kiel la unua de mia klaso. Mi estis elektebla por stipendioj kaj mi registrig\u0302is en supera lernejo en Katmanduo. Mi dau\u0306rigis la piedpilkadon kaj iris al turniroj, trejnig\u0302ante tage kaj nokte."}, {"text_idx": "#000248", "text": "Mia historio ne estas unika. Temas nur pri kio okazas kiam knabinoj kaj virinoj ricevas s\u0302ancon, oportunon kaj investon."}, {"text_idx": "#000249", "text": "Mi j\u0302us 20-jarig\u0302is, kaj pasintsemajne mi sukcesis en la lasta kandidatig\u0302a etapo por la nacia virina futbalteamo de Nepalo. Mi subskribis kontrakton kaj mia nomo estis anoncita en la j\u0302urnaloj. Mi estas nun oficiale profesia futbalistino reprezentanta mian landon."}, {"text_idx": "#000254", "text": "Post multaj jaroj, mia patro revenis al ni. Mi s\u0302atintus diri ke li havis grandan vekig\u0302on kaj komprenis siajn erarojn, sed tio ne okazis. Anstatau\u0306e, li provis denove havi filon, kaj fine, mia frateto naskig\u0302is."}]